als_Latn dik_Latn sag_Latn
(konica.al)- Sonte luhet derbi Mancheter City-Manchester United. Sidomos dekadën e fundit ky duel ka ngjallur mjaft interes. Edhe sfida e fundit paraqet mjaft interes, për faktin se të dyja skuadrat duan një vend në Champions League në sezonin e ardhshëm. Renditja është e tillë që intrigon jo pak, por “qytetarët” vijnë më të favorizuar. Dhe kjo jo vetëm nga renditja, por edhe nga mungesat që ka formacioni i Mourinhos. City e nisi mjaft mirë sezonin, por tani gjendet në një pikë kritike, pasi nuk është në luftë për asnjë trofe dhe mospjesëmarrja edhe në Champions League, do ta bënte sezonin më të keq të viteve të fundit.
Guardiola mund të jetë i kënaqur edhe me një barazim, pasi do të linte poshtë skuadrat ndjekëse dhe të mbante vendin e katërt. Por derbi fitohet, nuk ka shumë llogari, ndaj City do të përpiqet për ta fituar. Manchester United mund të sigurojë pjesëmarrjen në Champions edhe përmes trofeut në Europa League, por Mourinho deklaron se asgjë nuk është e sigurt, ndaj duhet luftuar në dy fronte. Dhe për të motivuar akoma më shumë ekipin e tij, pas dëmtimit të Ibrahimovic dhe Rojo, në memorien e “Djajve të Kuq” vjen supergoli i Rooney para katër viteve me një akrobaci të rrallë. Ndoshta ky është goli më i bukur i shënuar ndonjëherë në derbi. Shijojeni edhe njëherë…
als_Latn als_Latn